# Ajuntament d'Alacant

L'Ajuntament d'Alacant és la institució que s'encarrega de governar la ciutat i municipi d'Alacant. Està presidit pel corresponent alcalde o alcaldessa d'Alacant que és triat democràticament per sufragi universal. Actualment el càrrec l'exerceix d'alcalde-president del municipi Luis Barcala (Partit Popular). L'organisme està emplaçat a la Casa consistorial.

## Política
### Ple de l'Ajuntament

El Ple de l'Ajuntament és l'òrgan de màxima representació política de la ciutadania al Govern Municipal. Assumeix de manera directa la representació de la col·lectivitat i en el seu nom es decideix sobre les qüestions més importants i transcendentes del Govern de la ciutat.
Els regidors i regidores de l'Ajuntament d'Alacant s'escullen per sufragi universal en eleccions celebrades cada quatre anys. El sistema D'Hondt és el mètode electoral que s'utilitza a Espanya, per repartir les regidories dels ajuntaments, de manera aproximadament proporcional als vots obtinguts per les candidatures.
En la legislatura 2019-2023 el Ple de l'Ajuntament està format per representants de 6 grups polítics:
| Partit | Nº de representants |
| Partit Popular | 9 |
| Partit Socialista del País Valencià-PSOE | 9 |
| Ciutadans - Partit de la Ciutadania | 5 |
| Unides-Podem | 2 |
| Compromís | 2 |
| Vox | 2 |

### Govern municipal
#### Alcaldia

Des de 1979 fins a 1995 la ciutat va estar governada per alcaldes pertanyents al PSPV, i des de 1995 fins a 2015 el PP va mantindre l'hegemonia política. Entre 2015 i 2018 l'alcalde d'Alacant va ser Gabriel Echávarri Fernández del PSPV. Va ser elegit amb els vots dels regidors de PSPV, GA-AC, C's i Compromís. El 9 d'abril de 2018 va dimitir com a alcalde. Des de 2018 l'alcalde d'Alacant és Luis José Barcala Sierra (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | José Luis Lassaletta Cano | PSPV-PSOE | 19/04/1979 | -- |
| 1983–1987 | José Luis Lassaletta Cano | PSPV-PSOE | 28/05/1983 | -- |
| 1987–1991 | José Luis Lassaletta Cano | PSPV-PSOE | 30/06/1987 | -- |
| 1991–1995 | Ángel Luna González | PSPV-PSOE | 15/06/1991 | -- |
| 1995–1999 | Luis Bernardo Díaz Alperi | PP | 17/06/1995 | -- |
| 1999–2003 | Luis Bernardo Díaz Alperi | PP | 03/07/1999 | -- |
| 2003–2007 | Luis Bernardo Díaz Alperi | PP | 14/06/2003 | -- |
| 2007–2011 | Luis Bernardo Díaz Alperi Sonia Castedo Ramos | PP PP | 16/06/2007 17/09/2008 | Dimissió/Renúncia -- |
| 2011–2015 | Sonia Castedo Ramos Miguel Valor Peidró | PP PP | 11/06/2011 15/01/2015 | Dimissió/Renúncia -- |
| 2015–2019 | Gabriel Echávarri Fernández Luis José Barcala Sierra | PSPV-PSOE PP | 13/06/2015 19/04/2018 | Dimissió/Renúncia -- |
| 2019-2023 | Luis José Barcala Sierra | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

#### Junta de Govern

L'alcalde és també president de la Junta de Govern Local, organisme col·legiat amb les funcions de la direcció política, execució i administració del govern municipal.
Correspon a l'alcalde nomenar i separar lliurement els membres de la Junta de Govern Local, el nombre dels quals no podrà excedir d'un terç del nombre legal de membres del Ple, a més de l'alcalde.
En la legislatura 2019-2023 la Junta de Govern Local està formada per representants dels dos partits que comparteixen el govern de coalició:
| Càrrec | Titular |
| Alcalde | Luis Barcala Sierra |
| Vicealcaldessa | María del Carmen Sánchez Zamora |
| Segon tinent d'alcalde | Manuel Villar Sola |
| Tercer tinent d'alcalde | María del Carmen De España Menárguez |
| Quart tinent d'alcalde | Antonio Peral Villar |
| Cinqué tinent d'alcalde | José Luis Berenguer Serrano |
| Regidora | Julia María Llopis Noheda |
| Regidor | Adrián Santos Pérez Navarro |
| Regidor | Manuel Jiménez Ortiz |
| Regidor | José Ramón González González |

### Eleccions municipals

L'evolució en el repartiment dels regidors per partits polítics des de les eleccions municipals de 1979 és la següent:
Històric de regidors a l'ajuntament d'Alacant :
| Candidatura | Candidatura | 1979 | 1983 | 1987 | 1991 | 1995 | 1999 | 2003 | 2007 | 2011 | 2015 | 2019 |
| | AP / PP | 0 | 8 | 9 | 12 | 14 | 15 | 14 | 15 | 18 | 8 | 9 |
| | PSPV-PSOE | 13 | 19 | 12 | 12 | 10 | 11 | 12 | 14 | 8 | 6 | 9 |
| | C's | | | | | | | | | | 6 | 5 |
| | PCE / EUPV / GA / UP | 4 | 0 | 2 | 2 | 3 | 1 | 1 | 0 | 2 | 6 | 2 |
| | Compromís | | | | | | | | | 0 | 3 | 2 |
| | Vox | | | | | | | | | | | 2 |
| | UCD | 10 | | | | | | | | | | |
| | CDS | | 0 | 5 | 0 | | | | | | | |
| | SCAL | | | | 1 | 0 | | | | | | |
| | UPiD | | | | | | | | | 1 | 0 | |
| Fonts: Ministeri de l'Interior |||||||||||||
* ↑ En les eleccions municipals de 1979 Alianza Popular es presentà dins de Coalició Democràtica i no obtingué cap regidor. En les eleccions de 1983 es presentà en la coalició AP-PDP-UL-UV. A les eleccions de 1991 la que havia sigut la Federació de partits d'Alianza Popular es presentà com un únic partit amb un el nom nou de Partit Popular
* ↑ En les eleccions municipals de 1979 hi apareixen els resultats de PCE, el 1983 PCE-PCPV, el 1987 IU-UPV, el 1991 EUPV, el 1995 EU-EV, el 1999 EUPV, el 2003 la coalició Esquerra Unida - L'Entesa, el 2007 EUPV-EV-IR-AM, el 2011 EUPV i el 2015 Guanyar Alacant

## Referències

* ↑ «El ple de l'Ajuntament d'Alacant». Ajuntament d'Alacant. [Consulta: 2 novembre 2022].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Alacant. Històric de Govern Local». Portal d'informació ARGOS. [Consulta: 1r setembre 2015].
* ↑ Ara/agències. «El PSPV governa les principals ciutats del País Valencià, el PP recupera Benidorm i Compromís guanya a la Ribera». ara.cat, 13-06-2015. [Consulta: 14 juliol 2015].
* ↑ «Gabriel Echávarri renuncia formalment a la batllia d'Alacant». Vilaweb, 09-04-2018.
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Alacant. Històric de Govern Local». Portal d'informació ARGOS. [Consulta: 26 juny 2019].
* ↑ «Junta de Govern Local». Ajuntament d'Alacant. [Consulta: 2 novembre 2022].
* ↑ Ministeri de l'Interior. Govern d'Espanya. «Consulta de resultados electorales» (en castellà). [Consulta: 31 desembre 2015].

## Enllaços externs

* Web de l'Ajuntament d'Alacant